Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 640/08/7712	Svidník, 22.2.2012
EEČ : 2-60-4-2012

U Z N E S E N I E

Trestná vec:	obvinený XXXXX 
Prečin:	nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Svidník
Rozhodnutie:
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
pre prečin nevyplatenia mzdy a odstupného podľa § 214 ods. 1 Tr. zák., ktorý mal spáchať tak, že ako konateľ spoločnosti s ručením obmedzeným XXXXX so sídlom v Nižnom Orlíku okr. Svidník, číslo popisné 85, svojmu zamestnancovi XXXXX nevyplatil mzdu za mesiace apríl, jún a júl 2007 v celkovej sume 44 430,- Sk (1 474,81 eur)
Právna veta:
lebo nie je tento skutok trestným činom a nie je dôvod na postúpenie veci
Odôvodnenie:
	Na základe trestného oznámenia poškodeného XXXXX podaného 04.12.2008  na Obvodnom oddelení vo Svidníku ústne do zápisnice, poverený príslušník PZ Obvodného oddelenia PZ vo Svidníku uznesením ČVS: ORP-467/SK-SK-2008 z 30.12.2008 začal trestné stíhanie vo veci prečinu nevyplatenia mzdy a odstupného podľa § 214 ods. 1 Tr. zák. a uznesením ČVS: ORP-467/SK-SK-2008 z 19.02.2008 vzniesol pre tento prečin obvinenie XXXXX, ktorý ho mal spáchať tak, ako to je uvedené vo výroku tohto uznesenia. 
	Po vykonanom skrátenom vyšetrovaní mi poverený príslušník PZ predložil vyšetrovací spis s návrhom, aby na obvineného XXXXX bola podaná obžaloba pre predmetný prečin. 
	Po preskúmaní vyšetrovacieho spisu som sa s návrhom povereného príslušníka PZ nestotožnil. 
	Podmienkou trestnosti podľa ustanovenia § 214 ods. 1 Tr. zák. je, že páchateľ v deň splatnosti mzdy resp. platu alebo inej odmeny za prácu, náhrady mzdy alebo odstupného, skutočne mal peňažné prostriedky na ich výplatu. Ak preukázateľne tieto prostriedky nemal, nemôže byť trestne zodpovedný.
	Zo záverov odborného vyjadrenia súdneho znalca v odbore ekonómia a manažment, odvetvia účtovníctva a daňovníctva č. 09/2011, ktorý je súčasťou vyšetrovacieho spisu je však zrejmé, že spoločnosť s ručením obmedzeným XXXXX, Nižný Orlík 85 nemala finančné prostriedky na bankovom účte a v pokladnici na vyplatenie splatných miezd za mesiace 04/2007, 06/2007 a 7/2007 zamestnancovi XXXXX a preto mzda nemohla byť vyplatená v plnej výške. 
	Vzhľadom na uvedené závery odborného vyjadrenia znalca skutok, pre ktorý je vedené trestné stíhanie, nie je trestným činom a nie je ani dôvod na postúpenie veci. 
	Preto bolo potrebné rozhodnúť tak, ako to je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor